പെണ്കിടാരികളെ മാത്രം ജനിപ്പിക്കാന് ഡയറി സര്വീസസ്, ലക്ഷ്യം പാലുത്പാദനം കൂട്ടല് ഗ്രാമീണ മേഖലയിലെ ജനങ്ങളുടെ പ്രധാന തൊഴിലുകളില് ഒന്നാണ് ക്ഷീര വ്യവസായം. അതുകൊണ്ട് തന്നെ ക്ഷീരകര്ഷകരുടെ വരുമാനം വര്ദ്ധിപ്പിക്കുന്നതിനായി, ദേശീയ പാല് വികസന ബോര്ഡിന്റെ NDDB ഉപസ്ഥാപനമായ NDDB ഡയറി സര്വീസസ് ഒരു പുതിയ സാങ്കേതികവിദ്യ വികസിപ്പിച്ചെടുത്തിരിക്കയാണ്. ആര്ട്ടിഫിഷ്യല് ഇന്സെമിനേഷന് വഴി പെണ്കിടാരികളെയോ, എരുമക്കുഞ്ഞുങ്ങളെയോ മാത്രം ജനിപ്പിക്കുന്ന ഒരു സാങ്കേതികവിദ്യയാണ് ഇത്. പെണ്കിടാരികളെ മാത്രം ജനിപ്പിച്ച് പാലുത്പാദനം വര്ദ്ധിപ്പിക്കാനാണ് ഈ പദ്ധതി ലക്ഷ്യമിടുന്നത്. തരംതിരിച്ച ബീജം കര്ഷകര്ക്ക് വളരെ കുറഞ്ഞ നിരക്കില് ലഭ്യമാക്കുകയാണ് ഇതുവഴി ചെയ്യുന്നത്. സാധാരണ രീതിയിലുള്ള പ്രജനന പ്രക്രിയ പ്രകാരം ആണും പെണ്ണും ജനിക്കുന്നതിനുള്ള സാധ്യത അന്പത് ശതമാനമാണ്. എന്നാല് ആര്ട്ടിഫിഷ്യല് ഇന്സെമിനേഷന് വഴി ജനിക്കുന്നത് 90 ശതമാനവും പെണ്കിടാരികളാണ്. ഇത് കന്നുകാലി കര്ഷകര്ക്കിടയില് ഒരു വലിയ മാറ്റത്തെ കൊണ്ടുവരുമെന്ന് അനുമാനിക്കുന്നു. 2020 ഒക്ടോബറിലാണ് ചെന്നൈയ്ക്കടുത്തുള്ള അലമാധി സെമന് സ്റ്റേഷനിലെ ഒരു ഫാമില് ആദ്യമായി ഈ സാങ്കേതികവിദ്യ ഉപയോഗിച്ച് ഒരു പെണ്കിടാരിയെ ജനിപ്പിച്ചത്. ഇതിന്റെ വ്യാപകമായ ഉപയോഗം പെണ്കന്നുകാലികളുടെ എണ്ണം വര്ദ്ധിപ്പിക്കുകയും, പാല് ഉല്പാദനം കൂട്ടുകയും ചെയ്യും. ഇത് കര്ഷകരുടെ വരുമാനം വര്ദ്ധിപ്പിക്കാന് സഹായകമാകും. കൂടാതെ, ഈ സാങ്കേതികവിദ്യ ആണ് കന്നുകാലികളുടെ എണ്ണത്തില് കുറവുണ്ടാക്കുകയും അതുവഴി രാജ്യത്തെ അലഞ്ഞുതിരിയുന്ന കന്നുകാലികളുടെ എണ്ണം കുറക്കുകയും ചെയ്യും. സെക്സ് സെറ്റില്ഡ് സെമന് Sex settled semen എന്ന് വിളിക്കുന്ന ഈ സാങ്കേതികവിദ്യയില് പശുവിന്റെ ബീജത്തിലെ X ക്രോമസോമും കാളയുടെ ബീജത്തെ Y ക്രോമസോമിനെയും തരംതിരിക്കപ്പെടുന്നു. കൃത്രിമ ബീജസങ്കലനം നടക്കുമ്ബോള് ഇങ്ങനെ വേര്തിരിച്ച പശുവിന്റെ ബീജത്തിലെ X ക്രോമസോമിന് പ്രാധാന്യം നല്കുന്നു. ഇങ്ങനെ ഈ സാങ്കേതിക വിദ്യ വഴി ജനിക്കുന്നത് കൂടുതലും പെണ്കിടാരികളാകുന്നു. തരംതിരിച്ച ബീജം വര്ഷങ്ങളോളം ദ്രാവക നൈട്രജനില് സൂക്ഷിക്കാം. ആവശ്യം വരുമ്ബോള്, ശീതീകരിച്ച ബീജമെടുത്ത് പശുവില് ബീജസങ്കലനം നടത്താം.